
REFERAT DE APROBARE

	Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea consiliului local Proiectul de Hotărâre pentru ,,Modificarea Hotărârii Consiliului Local nr.89/28.08.2008 privind circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone” 
	În baza OUG nr. 57/2019 privind Codul administrativ, a Ordonanței de Urgenţă nr.195/2002 privind circulaţia pe drumurile publice-republicată, a Ordonanţei de Urgenţă nr.195/2005 privind protecţia mediului , a Ordonanţei Guvernului nr.43/1997 privind regimul juridic al drumurilor-republicată, vă prezint următoarele:
	Prin Hotărârea Consiliului Local nr. 89/28.08.2008 s-au aprobat restricţiile accesului  şi circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone, precum şi documentele şi taxele necesare pentru eliberarea autorizaţiilor de acces .
	La art.6 sunt precizate documentele necesare în vederea eliberării autorizaţiei de acces. În urma solicitărilor primite de la persoanele juridice de pe raza oraşului, referitor la plata taxei pentru eliberarea autorizaţiilor de acces în timpul weekendului şi în zile libere legale, este necesară completarea acestui articol. 
Urmare celor de mai sus, se  introduce la art.6 un alineat nou (11) cu următorul cuprins: ,,Prin excepţie de la alin.(1), în cazul în care plata se face pe ghişeul.ro, dovada plăţii ţine loc de autorizaţie de acces dacă sunt prevăzute pe aceasta informații privind numele titularului persoană juridică sau fizică autorizată, numărul de îmatriculare, masa totală maximă autorizată și perioada”  și modificarea corespunzătoare a art. 4 și 8.
Faţă de cele de mai sus propun ca Hotărârea Consiliului Local nr.89/28.08.2008 să se modifice corespunzător.

	În speranţa aprobării, vă mulţumesc anticipat!



PRIMAR,
BUCUROIU CONSTANTIN

